
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 171 


21 Φεβρουάριου 2001 


ΑΠΟΦΑΣΕΙ Σ 

Αριθ. 190259 

Έγκριση Οργανισμού λειτουργίας της Ανωνύμου Εταιρεί¬ 
ας «Ολυμπιακό Χωριό 2004 Α.Ε.». 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Α. Τις διατάξειςτου Ν. 1558/85 «Κυβέρνηση και Κυβερνη¬ 
τικά Όργανα» (ΦΕΚ137/Α/85). 

Β. Την υπ’ αριθ. 21/30.3.2000 απόφαση του Δ.Σ. του Ορ¬ 
γανισμού Εργατικής Κατοικίας (ΟΕΚ). 

Γ. Την υπ’ αριθ. 190739/6.4.2000 (ΦΕΚ 474 Β') απόφασή 
μας. 

Δ. Το υπ’ αριθ. 21042/491/1.2.2001 έγγραφο του ΟΕΚ με 
το οποίο διεβιβάσθει η υπ’ αριθ. 6/30.1.2001 απόφαση του 
Διοικητικού Συμβουλίου του ΟΕΚ η οποία τροποποίησε την 
1/8.1.2001 απόφαση του Διοικητικού Συμβουλίου του. 

Ε. Την υπ’αριθ. 1/8.1.2001 απόφαση του Διοικητικού Συμ¬ 
βουλίου του ΟΕΚ στην οποία ως 57ο θέμα έχει την έκτακτη 
Γενική Συνέλευση των μετόχων της Εταιρείας «ΟΛΥΜΠΙΑ¬ 
ΚΟ ΧΩΡΙΟ 2004 ΑΕ» που διαβιβάσθηκε με το υπ’ αριθ. 
20330/183/15.1.2001 έγγραφο ΟΕΚ. 

ΣΤ. Την υπ’ αριθ. 6/30.1.2001 απόφαση του Διοικητικού 
Συμβουλίου του ΟΕΚ που διαβιβάσθηκε με το υπ’ αριθ. 
21042/491/1.2.2001 έγγραφο ΟΕΚ. 

Ζ. Το πρακτικό υπ’ αριθ. 4 της έκτακτης Γ ενικής Συνέλευ¬ 
σης των μετόχων της Εταιρείας «ΟΛΥΜΠΙΑΚΟ ΧΩΡΙΟ 2004 
ΑΕ» της 31.1.2001 που διεβιβάσθει με το υπ’ αριθ. 
74/1.2.2001 έγγραφό της. 

Η. Την πρόταση έκδοσης Οργανισμού λειτουργίας της 
Εταιρείας «ΟΛΥΜΠΙΑΚΟ ΧΩΡΙΟ 2004 ΑΕ» σύμφωνα με την 
έκτακτη Γ ενική Συνέλευση μετόχων της Εταιρείας «ΟΛΥ¬ 
ΜΠΙΑΚΟ ΧΩΡΙΟ 2004 ΑΕ» (θέμα 57ο απόφασης Δ.Σ. ΟΕΚ 
1 / 8 . 1 . 2001 ). 

Θ. Το γεγονός ότι από τις διατάξεις αυτής της απόφασης 
δενπροκαλείται δαπάνη σε βάροςτου κρατικού προϋπολο¬ 
γισμού. 

I. Την απόφαση του Πρωθυπουργού και του Υπουργού 
Εργασίας και Κοινωνικών Ασφαλίσεων αριθ. 80027/2000 
«Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων», αποφασίζουμε: 

Εγκρίνουμε τον Οργανισμό λειτουργίας της Ανώνυμης 
Εταιρείας με την επωνυμία «ΟΛΥΜΠΙΑΚΟ ΧΩΡΙΟ 2004 ΑΈ.» 
ο οποίος έχει ως εξής: 


ΟΡΓΑΝΙΣΜΟΣ ΛΕΙΤΟΥΡΓΙΑΣ 
ΤΗΣ ΑΝΩΝΥΜΟΥ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ 
«ΟΛΥΜΠΙΑΚΟ ΧΩΡΙΟ 2004 ΑΕ» 

ΚΕΦΑΛΑΙΟ Α' 

ΔΙΑΡΘΡΩΣΗ ΕΤΑΙΡΕΙΑΣ 

Άρθρο 1 

Βασική Διάρθρωση 

Η Εταιρεία ΟΛΥΜΠΙΑΚΟ ΧΩΡΙΟ 2004 ΑΈ. θα εκπληρώσει 
τον καταστατικό της σκοπό διαρθρούμενη στις ακόλουθες 
επί μέρους οργανικές μονάδες. 

1. Γραμματεία Διοίκησης 

2. Νομική Υπηρεσία 

3. Υπηρεσία Προσωπικού 

4. Οικονομική Υπηρεσία 

5. Γ ραφείο Επικοινωνίας και Δημοσίων Σχέσεων 

6. Τμήμα Διασφάλισης Ποιότητας 

7. Διεύθυνση Έργων. 

Άρθρο 2 

Αρμοδιότητες και Διάρθρωση Γραμματείας Διοίκησης 

1. Η Γ ραμματεία Διοίκησης περιλαμβάνει: (α) Την Γ ραμμα¬ 
τεία του Διοικητικού Συμβουλίου (β) Την Γ ραμματεία του Προ¬ 
έδρου του Δ.Σ. και (γ) Την Γραμματείατου Δ/ντος Συμβούλου. 

2. Στην αρμοδιότητα της Γ ραμματείας του Διοικητικού 
Συμβουλίου περιλαμβάνεται η τήρηση των πρακτικών του 
Δ.Σ., η σύνταξη και αποστολή προσκλήσεων, ανακοινώσε¬ 
ων και κάθε είδους εγγράφων προς τα μέλη του Δ.Σ., η τή¬ 
ρηση των πρακτικών των Γ ενικών Συνελεύσεων, η καταχώ- 
ρηση των πρακτικών στα κατά νόμο τηρούμενα βιβλία της 
Εταιρείας, η έκδοση αντιγράφων τους, η μέριμνα για δημο¬ 
σίευση των πρακτικών, όπου ο νόμος επιτάσσει και η εν γέ- 
νει διεκπεραίωση της γραμματειακής υποστήριξης του Δ.Σ. 

3. Στην αρμοδιότητα των Γραμματειών του Προέδρου και 
του Δ/ντος Συμβούλου ανήκουν η τήρηση του πρωτοκόλλου 
αλληλογραφίας του καθενός, η ρύθμιση των επαφών και συ¬ 
ναντήσεων εκάστου, η εν γένει γραμματειακή υποστήριξή 
τους και η διεκπεραίωση και παρακολούθηση κάθε ειδικού 
θέματος που τους ανατίθεται από τον Πρόεδρο και Δ/ντα 
Σύμβουλο, αντίστοιχα, σε σχέση με τα εκτελούμενα έργα. 

Άρθρο 3 

Αρμοδιότητες Νομικής Υπηρεσίας 

Στην αρμοδιότητα της Νομικής Υπηρεσίας ανήκουν: 

1. Η παρακολούθηση και διεξαγωγή των κάθε είδους δι¬ 
κών της Εταιρείας. 

2. Η επεξεργασία κάθε είδους σύμβασηςτης Εταιρείας με 
τρίτους καθώς και η επεξεργασία των συμβάσεων πρόσλη¬ 
ψης του προσωπικού της Εταιρείας. 

3. Η γνωμοδότηση επί θεμάτων που παραπέμπονται από 
το Δ.Σ. της Εταιρείας ή τα νόμιμα όργανα αυτής και η πα¬ 
ροχή νομικών συμβουλών προς αυτούς. 

4. Η επεξεργασία προτεινομένων από τον ΟΕΚ ή την Εται¬ 
ρεία τροποποιήσεων της νομοθεσίας, για θέματα σχετικά 
με το Ολυμπιακό Χωριό. 

5. Η διαφύλαξη αρχείου δικογραφιών, αποφάσεων δικα¬ 
στηρίου και γνωμοδοτήσεων. 

6. Ο διαρκής συντονισμός μετά νομικά επιτελεία της ΟΕ- 
ΟΑ και των Υπουργείων που εποπτεύουν την οργάνωση και 
τέλεση των Ολυμπιακών Αγώνων και η εν γένει αντιμετώπι¬ 
ση κάθε νομικού θέματος της Εταιρείας. 

Άρθρο 4 

Αρμοδιότητες Υπηρεσίας Προσωπικού 

Η Υπηρεσία Προσωπικού: 

1. Είναι αρμόδια για τις προσλήψεις, τις απολύσεις, την 
τήρηση μητρώου του προσωπικού, την τήρηση ωραρίου, 
τις άδειες, τις ασφαλίσεις στα οικεία για κάθε κατηγορίαΤα- 
μεία (ΙΚΑ, ΤΣΜΕΔΕ, Ταμείο Νομικών κ.λπ.). 

2. Παρακολουθεί και συντονίζει όλα τα σχετικά με την κί¬ 
νηση του προσωπικού θέματα και γενικά ασκεί τη Διοικητι¬ 
κή μέριμνα. 

3. Επιμελείται και οργανώνει την μηχανοργάνωση της 
Εταιρείας. 

4. Επιμελείται την φύλαξη και συντήρηση των γραφείων, 
εγκαταστάσεων, μηχανημάτων και γενικώς όλων των κινη¬ 
τών περιουσιακών στοιχείων της Εταιρείας. 

5. Τηρείτο γενικό πρωτόκολλο της Εταιρείας και επιμελεί¬ 
ται για τη διεκπεραίωση της αλληλογραφίας της Εταιρείας. 

Άρθρο 5 

Αρμοδιότητες και Διάρθρωση Οικονομικής Υπηρεσίας 

Στις αρμοδιότητες της Οικονομικής Υπηρεσίας ανήκουν: 

1. Η τήρηση των λογιστικών βιβλίων και στοιχείων της 
Εταιρείας με μηχανογραφικό ηλεκτρονικό σύστημα. 

2. Η σύνταξη των μισθοδοτικών καταστάσεων, η εκκαθά¬ 
ριση των αποδοχών και απολήψεων του κάθε φύσης προ¬ 
σωπικού και των μελών του Διοικητικού Συμβουλίου. 

3. Η έκδοση των χρηματικών ενταλμάτων και η πληρωμή 
των έκτων συμβάσεων υποχρεώσεωντης Εταιρείας, καθώς 
και των κάθε είδους δαπανών για λογαριασμό αυτής. 

4. Η παρακολούθηση των καταθέσεων της Εταιρείας και 
της διακίνησης των κεφαλαίων αυτής και η έγκαιρη εξα¬ 
σφάλιση ρευστότητας στο ταμείο αυτής. 

5. Η είσπραξη των εσόδων της Εταιρείας. 

6. Η σύμπραξη με τους ορκωτούς ελεγκτές της Εταιρείας 
στη σύνταξη των ετήσιων οικονομικών καταστάσεων. 

7. Ο έλεγχος της νομιμότητας κάθε δαπάνης και της πλη¬ 
ρότητας των δικαιολογητικών αυτής. 

8. Η μέριμνα για την έγκαιρη παρακράτηση και απόδοση 
φόρων, τελών, εισφορών, υπέρ του Δημοσίου ή υπέρ ασφα¬ 
λιστικών οργανισμών. 

9. Η αγορά και επικόλληση ενσήμων ΙΚΑ επί των ασφαλι¬ 
στικών βιβλιαρίων του κάθε είδους προσωπικού. 

10. Η τήρηση βιβλίου των κάθε είδους εγγυητικών επι¬ 
στολών και αξιογράφων της Εταιρείας. 

11. Η εξασφάλιση της διαρκούς φορολογικής ενημερό¬ 
τητας της Εταιρείας. 

Άρθρο 6 

Αρμοδιότητες Γραφείου Επικοινωνίας, 

Δημοσίων Σχέσεων και Κοινωνιολογικών Μελετών 

Στην αρμοδιότητα του Γ ραφείου Επικοινωνίας, Δημοσίων 
Σχέσεων και Κοινωνιολογικών Μελετών ανήκει: 

1. Η παρακολούθηση των κάθε είδους δημοσιευμάτων 
του ημερήσιου, περιοδικού ή ηλεκτρονικού τύπου, που ανα- 
φέρονται άμεσα ή έμμεσα στην εν γένει διαδικασία ανέγερ¬ 
σης του ΟΛΥΜΠΙΑΚΟΥ ΧΩΡΙΟΥ, στην Εταιρεία και την Διοί¬ 
κηση αυτής ή στη σχέση της με τον ΟΕΚ και η σύνταξη και 


αποστολή απαντήσεων επ’ αυτών, έπειτα από έγκριση του 
Δ.Σ. της Εταιρείας ή του Προέδρου αυτής. 

2. Η ενημέρωση δια του τύπου, ραδιοφώνου ή τηλεορά- 
σεως του κοινού για την πορεία της ολοκλήρωσης κατα¬ 
σκευής του Ολυμπιακού Χωριού και για κάθε συναφές θέμα. 

3. Η προβολή του έργου της Εταιρείας και του ΟΕΚ με κά¬ 
θε μέσο. 

4. Η προετοιμασία των δημοσίων εμφανίσεων, διασκέψε¬ 
ων τύπου και συνεντεύξεων των οργάνων Διοίκησης της 
Εταιρείας. 

5. Ο σχεδιασμός και η ανάπτυξη της στρατηγικής επικοι- 
νωνιακήςτης Εταιρείας. 

6. Τα θέματα κοινωνιολογικών μελετών και κοινωνικών πα¬ 
ρεμβάσεων που αφορούν στην μεταολυμπιακή μετατροπή 
του Ολυμπιακού Χωριού σε οικισμό του ΟΕΚ και η διασφάλι¬ 
ση της ποιότητας της κοινωνικής ζωής καιτου περιβάλλοντος 
για τον πληθυσμό των δικαιούχωντου που θα εγκατασταθούν 
σε αυτόν καθώς και η ομαλή «ενσωμάτωση» αυτού του πλη¬ 
θυσμού στον κοινωνικό ιστό της περιβάλλουσας περιοχής. 

Άρθρο 7 

Αρμοδιότητες Τμήματος Διασφάλισης Ποιότητας και 
Ασφάλειας Εργασίας 

Στην αρμοδιότητα του Τμήματος ανήκει η εξασφάλιση 
της εύρρυθμης λειτουργίας της Εταιρείας και της ποιότη¬ 
τας των υπηρεσιών, των μελετών και των εν γένει έργων αυ¬ 
τής, καθώς και η διασφάλιση των κανόνων υγιεινής και 
ασφάλειας στον χώρο εργασίας της και στα εργοτάξια του 
Ολυμπιακού Χωριού. 

Για το σκοπό αυτό, στο εσωτερικό της Εταιρείας μεριμνά 
για την ορθή λειτουργία όλων των διευθύνσεων και τμημά¬ 
των της Εταιρείας, την ορθότητα και την πληρότητα και 
ασφάλεια των διακινουμένων εγγράφων, τη σωστή συνερ¬ 
γασία μεταξύ των υπηρεσιών, την άρση των τυχόν τριβών 
και παρεξηγήσεων και την εν γένει διασφάλιση των συμφε¬ 
ρόντων της Εταιρείας. Στον τομέα των κατασκευών παρα¬ 
κολουθεί και ασκεί εποπτικό ποιοτικό έλεγχο των κατα¬ 
σκευών, πέρα από τον καθημερινό έλεγχο που ασκείται με 
μέριμνα των προϊσταμένων των εργοταξίων. 

Ο Τεχνικός Ασφαλείας και ο Γ ιατρός εργασίας σε συνερ¬ 
γασία με την Επιτροπή Υγιεινής και Ασφάλειας των εργαζο¬ 
μένων, επιμελούνται για την τήρηση των κανόνων υγιεινής 
και ασφάλειας στο χώρο εργασίας της Εταιρείας όσο και 
στα εργοτάξια του Ολυμπιακού Χωριού. 

Άρθρο 8 

Αρμοδιότητες και Διάρθρωση Διεύθυνσης Έργων 

Αρμοδιότητα της Διεύθυνσης Έργων είναι η μελέτη και 
κατασκευή των έργων του Ολυμπιακού Χωριού. 

Αναλυτικότερα στις αρμοδιότητες της Δ/νσης υπάγονται: 

1. Η σύνταξη των πάσης φύσεως τεχνικών μελετών. 

2. Η ανάθεση, παρακολούθηση, συντονισμός και έλεγχος 
μελετών που συντάσσονται από ιδιωτικά μελετητικά γρα¬ 
φεία ή άλλους φορείς. 

3. Ο συντονισμός και έλεγχος μελετών που συντάσσονται 
από αναδόχους των έργων. 

4. Η σύνταξη, συντονισμός και έλεγχος τυχόν τροποποιή¬ 
σεων των μελετών κατά την εκτέλεση των έργων. 

5. Η σύνταξη ή παρακολούθηση και έλεγχος συντασσο- 
μένων προδιαγραφών, χρονοδιαγραμμάτων, προϋπολογι¬ 
σμών και λοιπών τευχών για δημοπράτηση των έργων. 

6. Η συμβατική παρακολούθηση υφισταμένων ή συνα- 
φθησομένων συμβάσεων μελετών και έργων (εργολαβικών 
συμβάσεων). 

7. Η προετοιμασία της αλληλογραφίας με τους αναδό¬ 
χους συμβάσεων μελετών και έργων. 

8. Η εισήγηση για εγκρίσεις ή απορρίψεις αιτημάτων των 
αναδοχών και για εγκρίσεις ή απορρίψεις προτεινομένων 
υλικών, μηχανημάτων ή εξοπλισμού. 

9. Η συνεχής παρακολούθηση της τήρησης των χρονο¬ 
διαγραμμάτων των έργων και η εισήγηση για διορθωτικές 
ενέργειες σε περίπτωση αποκλίσεων. 

10. Η εισήγηση για λήψη τυχόν καταναγκαστικών μέτρων 
σε βάρος αναδοχών που παραβαίνουν όρους της Σύμβα¬ 
σης. 

11.0 έλεγχος των υποβαλλομένων λογαριασμών από 
εκτέλεση έργων ή σύνταξη μελετών. 

12. Ο έλεγχος των προτεινομένων τιμών νέων εργασιών 
και η προετοιμασία τυχόν ανακεφαλαιωτικών (συγκριτικών) 
πινάκων. 

Επίσης στην αρμοδιότητα της Δ/νσης αυτής υπάγονται: 

13. Τα κλιμάκια επίβλεψης επίτόπου των έργωνπου ασκούν 
τα καθήκοντα «επιβλέποντος μηχανικού» όπως ορίζονται 
στον Κανονισμό Μελετών, Κατασκευών, Προμηθειών κ.τ.λ. 
της Εταιρείας (ΦΕΚ 1409 Β'/2000). Τα κλιμάκια επίβλεψης θα 
είναι ισάριθμα των εργολαβιών που θα εγκατασταθούν. 

14. Η ανά τρίμηνο σύνταξη Τεχνικού και Οικονομικού Απο¬ 
λογισμού του έργου, καθώς και Προϋπολογισμού για το 
επόμενο τρίμηνο. Τα στοιχεία αυτά, μετά από το Δ.Σ. της 
Εταιρείας, θα προωθούνται προς έγκριση στο Δ.Σ. του ΟΕΚ. 

ΚΕΦΑΛΑΙΟ Β' 

ΠΡΟΣΩΠΙΚΟ 

Η στελέχωση των επί μέρους οργανικών μονάδων της 
Εταιρείας καθορίζεται ως εξής: 

1. Γραμματεία Διοίκησης 

Α. Γραμματεία Διοικητικού Συμβουλίου 

- Ένας (1) Διοικητικός υπάλληλος πτυχιούχος ΑΕΙ Νομι¬ 
κού ή Διοικητικού κλάδου. 

- Ένας (1) γραμματέας απόφοιτος ΓΕΚ με ειδίκευση 
Γραμματέα Διεύθυνσης και γνώση Αγγλικής επιπέδου 
ΙΟννΕΒ 

Β. Γ ραμματεία Προέδρου 

- Ένας (1) Διπλωματούχος Μηχανικός. 

- Δύο (2) Γραμματείς απόφοιτοι ΙΕΚ, με ειδίκευση Γραμ¬ 
ματέα Διεύθυνσης και γνώση Αγγλικής επιπέδου ΕΟ\Λ/ΕΒ. 

- Ένας (1) Κλητήρας απόφοιτος μέσης εκπαίδευσης. 

- Ένας (1) Οδηγός αυτοκινήτου απόφοιτος μέσης εκπαί¬ 
δευσης. 

Γ. Γ ραμματεία Δ/ντος Συμβούλου 

- Ένας (1) Διπλωματούχος Μηχανικός ή Πτυχιούχος Πα¬ 
νεπιστημιακού επιπέδου, γνώστης Αγγλικής, επιπέδου 
ΙΟννΕΒ. 

- Ένας (1) Γραμματέας απόφοιτος ΙΕΚ, με ειδίκευση 
Γραμματέα Διεύθυνσης και γνώση Αγγλικής επιπέδου 
ΙΟννΕΒ. 

2. Νομική Υπηρεσία 

- Τρεις (3) Δικηγόροι παρ’ Αρείω Πάγω. 

-Ένας (1) Ασκούμενος Δικηγόρος. 

- Ένας (1) Γραμματέας απόφοιτος ΙΕΚ, με ειδίκευση 
Γραμματέα Νομικών Επαγγελμάτων και γνώσεις Αγγλικής 
επιπέδου ΡΒΟΡΡΙΟΙΕΝΟΥ. 

3. Υπηρεσία Προσωπικού 

-Δύο (2) Διοικητικοί Υπάλληλοι πτυχιούχοι ΑΕΙ, Νομικούή 
Διοικητικού κλάδου. 

- Ένας (1) Αναλυτής-Προγραμματιστής Η/Υ, πτυχιούχος 
ΑΕΙ, με γνώσεις Αγγλικής επιπέδου ΡΒΟΡΡΙΟΙΕΝΟΥ. 

- Ένας (1) Γραμματέας, απόφοιτος ΙΕΚ με ειδίκευση Διοι¬ 
κητικού και Οικονομικού Στελέχους Επιχειρήσεων και γνώ¬ 
ση Αγγλικής επιπέδου ΕΟ\Λ/ΕΒ. 

- Ένας (1) Γραμματέας απόφοιτος ΙΕΚ, με ειδίκευση 
Γραμματέα Διεύθυνσης και γνώση Αγγλικής επιπέδου 
ΙΟννΕΒ. 

- Δύο (2) Οδηγοί αυτοκινήτου απόφοιτοι μέσης εκπαίδευ- 
σης. 

- Ένας (I) Κλητήρας, απόφοιτος μέσης εκπαίδευσης. 

- Ένας (1) Συντηρητής κτιρίων (υδραυλικός, ηλεκτρολό¬ 
γος), απόφοιτος μέσης τεχνικής σχολής. 


4. Οικονομική Υπηρεσία 

-Τρεις (3) Υπάλληλοι, πτυχιούχοι ΑΕΙ οικονομικού κλάδου. 

- Δύο (2) Λογιστές, πτυχιούχοι ΤΕΙ-Τμήμα Λογιστών, με 
γνώση χειρισμού Η/Υ σε λογιστικά προγράμματα ή απόφοι¬ 
τοι ΙΕΚ - Τμήμα Μηχανογραφημένου Λογιστηρίου. 

5. Γ ραφείο Επικοινωνίας και Δημοσίων Σχέσεων 

-Ένας (1) πτυχιούχος ΠΕ Κοινωνιολογίας, με εξειδίκευση 

στην Αστεακή Κοινωνιολογία. 

- Δύο (2) υπάλληλοι, πτυχιούχοι ΠΕ σε τομείς επικοινω¬ 
νίας, δημοσιογραφίας, δημοσίων σχέσεων, γνώστες Αγγλι¬ 
κής επιπέδου ΡΒΟΡΡΙΟΙΕΝΟΥ ο ένας και Γαλλικής επιπέδου 
30ΒΒ0ΝΝΕ Β, ο δεύτερος. 

- Ένας (1) Γ ραμματέας, απόφοιτος ΙΕΚ, με ειδίκευση στις 
εφαρμογές Πολυμέσων και γνώσεις Αγγλικής επιπέδου 
Ι_Ό\Λ/ΕΒ. 

6. Τμήμα Διασφάλισης Ποιότητας 

-Ένας (1) Γιατρός Εργασίας. 

- Ένας (1) Διπλωματούχος Πολιτικός Μη/κός με εξειδί- 
κευση στην τεχνολογία σκυροδέματος. 

- Ένας (1) Διπλωματούχος Πολιτικός Μηχ/κός με εξειδί- 
κευση στην τεχνολογία οδοστρωμάτων. 

- Ένας (1) Αρχιτέκτων Μηχ/κός, γνώστης των οικοδομι¬ 
κών υλικών και μιας ξένης γλώσσας. 

- Ένας (1) Διπλωματούχος Μηχανολόγος ή/και Ηλεκτρο¬ 
λόγος Μηχ/κός, γνώστης μιας ξένης γλώσσας. 

- Δύο (2) Τεχνικούς Ασφαλείας Εργασίας, πτυχιούχους ΠΕ. 

- Δύο (2) Γραμματείς απόφοιτοι ΙΕΚ, με ειδίκευση Γραμ¬ 
ματέα Διεύθυνσης και γνώση Αγγλικής επιπέδου ΕΟ\Λ/ΕΒ. 

7.1 Διεύθυνση Έργων (πλην κλιμακίων επίβλεψης) 

- Ένας (1) Διπλωματούχος Πολιτικός Μηχανικός μεγάλης 
εμπειρίας άνω των 20 ετών. 

- Δύο (2) Πολιτικοί Μηχ/κοί με εξειδίκευση στα δομοστα- 
τικά 1 θετούς και δετούς εμπειρίας αντίστοιχα. 

- Ένας (1) Πολιτικός Μηχ/κός με εξειδίκευση ατην οδο¬ 
ποιία 1 θετούς εμπειρίας. 

-Ένας (1) Αρχιτέκτονας Μηχανικός με ΙΟετή εμπειρία. 

- Δύο (2) Διπλωματούχοι Μηχανολόγοι-Ηλεκτρολόγοι 
Μηχανικοί με 1 θετή και δετή εμπειρία αντίστοιχα. 

-Δύο (2)ΔιπλωματούχοιΤοπογράφοιΜηχανικοί, με ΙΟετή 
και δετή εμπειρία αντίστοιχα. 

- Δύο (2) Σχεδιαστές, απόφοιτοι ΙΕΚ με ειδίκευση Σχεδια¬ 
στών μέσω Συστημάτων Η/Υ, δετούς εμπειρίας. 

- Ένας (1) Γ ραμματέας, απόφοιτος ΙΕΚ με ειδίκευση ατις 
Εφαρμογές Πληροφορικής, με γνώσεις Αγγλικής επιπέδου 
ΕΟννΕΒ. 

- Δύο (2) Γ ραμματείς, απόφοιτοι ΙΕΚ, με ειδίκευση Γ ραμ¬ 
ματέα Διεύθυνσης και γνώση Αγγλικής επιπέδου ΕΟ\Λ/ΕΒ. 

7.2 Κλιμάκια Επίβλεψης (έκαστο) 

- Ένας (1) Πολιτικός Μηχ/κός με εργοταξιακή εμπειρία 
άνω των 1 δ ετών. 

-Ένας (1) Πολιτικός Μηχ/κός με εργοταξιακή εμπειρία 10 
ετών. 

- Ένας (1) Αρχιτέκτων με εργοταξιακή εμπειρία. 

- Ένας (1) Διπλ. Ηλεκτρολόγος Μηχανολόγος με εργοτα- 
ξιακή εμπειρία. 

- Δύο (2) Επιστάτες - Εργοδηγοί, απόφοιτοι μέσης τεχνι¬ 
κής σχολής ή εμπειροτέχνες. 

- Δύο (2) Γραμματείς απόφοιτοι ΙΕΚ, με ειδίκευση Γραμ¬ 
ματέα Διεύθυνσης και γνώση Αγγλικής επιπέδου ΕΟ\Λ/ΕΒ. 

ΚΕΦΑΛΑΙΟ Γ 
Άρθρο 9 

Προσλήψεις - Αποσπάσεις 

Όλες οι θέσεις που προβλέπονται στον παρόντα Κανονι¬ 
σμό καταλαμβάνονται από τους έχοντες τα απαραίτητα 
προσόντα, αδιακρίτως φύλλου, με προσλήψεις ή αποσπά¬ 
σεις από τον ευρύτερο Δημόσιο τομέα. 

Όπου προβλέπεται ως προσόν η γνώση ξένης γλώσσας, 
αυτή αποδεικνύεται σύμφωνα με τα προβλεπόμενα στον 
παρόντα Κανονισμό. 




1928 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οι συμβάσεις πρόσληψης του κάθε είδους προσωπικού 
της Εταιρείας καταρτίζονται κατά κανόνα, για αόριστο χρό¬ 
νο. Μπορεί όμως το Δ.Σ. της Εταιρείας αν κατά την κρίση του 
εξασφαλίζεται το κατάλληλο έμψυχο υλικό, να προβαίνει σε 
προσλήψεις και με συμβάσεις ορισμένου χρόνου, ίσου ή και 
μικρότερου μετηνπροβλεπόμενη διάρκεια της Εταιρείας. 

Οι προσλήψεις του κάθε είδους προσωπικού της Εταιρεί¬ 
ας αποφασίζονται από το Δ.Σ. της Εταιρείας. 

Το Διοικητικό Συμβούλιο αναζητεί το κατάλληλο προσω¬ 
πικό από τους Οργανισμούς Δημοσίου Τομέα, τα γραφεία 
ευρέσεως εργασίας, καθώς και με ειδικές προσκλήσεις 
στον ημερήσιο τύπο για εκδήλωση ενδιαφέροντος. 

Ο αιτήσεις κατατίθενται στα Γραφεία της Α.Ε. και αξιολογού¬ 
νται από Επιτροπές που ορίζονται από το Δ.Σ. της Εταιρείας. 


Άρθρο 10 
Τελικές Διατάξεις 

Για όσα θέματα δεν ρυθμίζονται από τον παρόντα Οργα¬ 
νισμό εφαρμόζονται οι διατάξεις των αντίστοιχων για κάθε 
θέμα νόμων, εφ’ όσον δεν συγκρούονται με τις ρυθμίσεις 
του άρθρου 1 του Ν. 2819/2000. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 12 Φεβρουάριου 2001 

Ο ΥΦΥΠΟΥΡΓΟΣ 

ΧΡ. ΠΡΩΤΟΠΑΠΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






